கேள்வி: மலேசியக் கொடி - வரலாறு என்பது என்ன?
பதில்: 1949-ஆம் ஆண்டு, மலாயா கூட்டமைப்பு உருவாக்கப்பட்ட ஓர் ஆண்டு கழித்து, மலாயா கூட்டமைப்பின் சட்டமன்றம் ஒரு புதிய தேசியக் கொடியை வடிவமைப்பதற்கான போட்டிக்கு அழைப்பு விடுத்தது. இந்தப் போட்டிக்கு 373 விண்ணப்பங்கள் அனுப்ப்பட்டன. அவற்றில் மூன்று விண்ணப்பங்கள் தெரிவு செய்யப்பட்டன. பின்னர் அவை பொதுமக்களின் வாக்கெடுப்பிற்காக மலாய் மெயில் ''(:en:The Malay Mail)'' நாளிதழுக்கு அனுப்பப்பட்டன.Sonia Ramachandran. ''Golden Merdeka Memories: National flag chosen by people in one of country's first public polls''. New Straits Times. 18 August 2006. முதல் கொடியில் நீல நிறப் பின்னணியில் 11 வெள்ளை விண்மீன்கள் கொண்ட வளையம்; நடுவில் இரண்டு சிவப்பு நிற மலாய் கிரிசுக் கத்திகள் (வாள்) இருந்தன. இரண்டாவது கொடி முதல் கொடியைப் போலவே இருந்தது. ஆனால் 5 மற்றும் 6 விண்மீன்களின் இரண்டு செறிவான வளையங்களைக் கொண்டிருந்தது. மூன்றாவது கொடியின் வடிவமைப்பில் 11 நீலம் மற்றும் வெள்ளைக் கோடுகள் இருந்தன. மேல் இடது மூலையில் ஒரு சிவப்பு நிறப் புலம் இருந்தது. அதில் ஒரு வெள்ளை நிறப் பிறை மற்றும் ஐந்து புள்ளிகள் கொண்ட விண்மீன் இருந்தன. இந்தக் கடைசி கொடி வடிவமைப்புதான் வெற்றியாளராகத் தேர்ந்தெடுக்கப்பட்டது. File:1949 Malaya Flag Proposal 1-new.svg| முன்மொழியப்பட்ட முதல் கொடி File:1949 Malaya Flag Proposal 2-new.svg| முன்மொழியப்பட்ட இரண்டாவது கொடி File:1949 Malaya Flag Proposal 3-new.svg| முன்மொழியப்பட்ட மூன்றாவது கொடி
கேள்வி: மலேசியக் கொடி - வடிவமைப்பாளர் என்பது என்ன?
பதில்: File:Mohamed Hamzah - Award.jpg File:Flag_of_Johor.svg மலாயா கொடியை ஜொகூர், ஜொகூர் பாரு பொதுப்பணித் துறையில் (JKR) பணிபுரிந்த 29 வயதான கட்டிடக் கலைஞர் முகமது அம்சா, 1950-ஆம் ஆண்டில் வடிவமைத்தார். அவர் மூன்று நாட்களில் உருவாக்கிய நான்கு கொடிகளுடன் மலாயா தேசியக் கொடி வடிவமைப்புப் போட்டியில் கலந்துகொண்டார். மூன்று இறுதிப் போட்டியாளர்களில் ஒருவராகத் தெரிவு செய்யப்பட்ட இவர், ஜொகூர் மாநிலத்தின் கொடியால் ஈர்க்கப்பட்டதாகக் கூறப்படுகிறது. ஜொகூர் மாநிலத்தின் கொடியில் நீல நிறக் களத்தில் ஐந்து வெள்ளைக் கோடுகளைச் சேர்த்து அந்தக் கொடியைப் போட்டிக்கு அனுப்பினார். நாடளாவிய நிலையில் நடத்தப்பட்ட மலாயா கொடி வடிவமைக்கும் போட்டியில் 373 பேர் கல்ந்து கொண்டனர். வெற்றி பெற்ற முகமது அம்சாவிற்கு, 1955-ஆம் ஆண்டில், ஜொகூர் மாநிலத்தின் உயரிய விருதான ஜொகூர் சுல்தான் இபுராகிம் அல் மசூர் விருது ''(Sultan Ibrahim Diamond Jubilee Medal)'' வழங்கப்பட்டது.